
 1.2.2012
 BG
 Официален вестник на Европейския съюз
 L 29/33
 РЕГЛАМЕНТ ЗА ИЗПЪЛНЕНИЕ (ЕС) No 80/2012 НА КОМИСИЯТА
 от 31 януари 2012 година
 за определяне на списъка на биологични или химични вещества съгласно член 53, параграф 1, буква б) от Регламент (ЕО) No 1186/2009 на Съвета за установяване на система на Общността за митнически освобождавания
 (кодифициран текст)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1186/2009 на Съвета от 16 ноември 2009 г. за установяване на система на Общността за митнически освобождавания (1),
 като има предвид, че:
 (1)
 Регламент (ЕИО) No 2288/83 на Комисията от 29 юли 1983 г. за определяне на списъка на биологични или химични вещества съгласно член 60, параграф 1, буква б) от Регламент (ЕИО) No 918/83 на Съвета за установяване на режим на Общността за освобождаване от митни сборове (2) е бил неколкократно и съществено изменян (3). С оглед постигане на яснота и рационалност посоченият регламент следва да бъде кодифициран.
 (2)
 Член 53, параграф 1, буква б) и параграф 2 от Регламент (ЕО) No 1186/2009 предвижда освобождаване от вносни мита на биологични или химични вещества, внасяни изключително за нетърговки цели от публични институции или техни звена, или от официално оправомощени частни институции, чиято основна дейност е в областта на образованието или научните изследвания. Освобождаването от вносни мита се отнася само за биологични или химични вещества без равностойни производства на митническата територия на Съюза и които са включени в списък съобразно процедурата, посочена в член 247а от Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (4).
 (3)
 Според получената от държавите-членки информация няма равностойно производство в митническата територия на Съюза на биологичните или химичните вещества, описани в приложение I към настоящия регламент.
 (4)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Списъкът с биологичните или химичните вещества, които отговарят на изискванията да бъдат освободени от вносни мита съгласно член 53, параграф 1, буква б) от Регламент (ЕО) No 1186/2009, е посочен в приложение I към настоящия регламент.
 Член 2
 Регламент (ЕИО) No 2288/83 се отменя.
 Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение III.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 31 януари 2012 година.
 За Комисията
 Председател
 José Manuel BARROSO
 (1) ОВ L 324, 10.12.2009 г., стр. 23.
 (2) ОВ L 220, 11.8.1983 г., стр. 13.
 (3) Вж. приложение II.
 (4) ОВ L 302, 19.10.1992 г., стр. 1.
 ПРИЛОЖЕНИЕ I
 CUS номер
 Код по КН (1)
 Описание
 ex 2845 90 90
 Хелий – 3
 ex 2845 90 90
 (Кислород-18) Вода
 0020273-3
 ex 2901 29 00
 3-Метилпент-1-ен
 0020274-4
 ex 2901 29 00
 4-Метилпент-1-ен
 0020275-5
 ex 2901 29 00
 2-Метилпент-2-ен
 0020276-6
 ex 2901 29 00
